Գեորգի Եգորով

**Գեորգի Միխայլովիչ Եգորով** (. ), խորհրդային ռազմական գործիչ, ԽՍՀՄ ռազմածովային նավատորմի գլխավոր շտաբի պետ և գլխավոր հրամանատարի առաջին տեղակալ (1977—1981): Խորհրդային Միության հերոս (27.10.1978)։ ԽՍՀՄ նավատորմի ծովակալ (1973): ԽՍՀՄ 9-րդ և 11-րդ գումարումների Գերագույն խորհրդի պատգամավոր։ ԽՍՀՄ Գերագույն խորհրդի նախագահության անդամ 1984-1989 թթ.:  ԽՄԿԿ Կենտկոմի անդամության թեկնածու (1976—1981 и 1986—1989):

## Կենսագրություն
Ծնվել է գյուղացու ընտանիքում։ 1934 թվականին ավարտել է միջնակարգ դպրոցի 8-րդ դասարանը, 1936 թվականին՝ Լենինգրադի ճշգրիտ մեխանիկայի և օպտիկայի տեխնիկումի երկրորդ կուրսը։

1936 թվականի հուլիսից ծառայության է անցել ԽՍՀՄ նավատորմում։ 1940 թվականին ավարտել է Մ. Վ. Ֆրունզեի անվան ռազմածովային բարձրագույն ուսումնարանը, նշանակվել Բալթյան նավատորմի 2-րդ սուզանավային բրիգադի «Շչուկա» / «Գայլաձուկ» (Շ-310) տիպի սուզանավի հրամանատար«Շչուկա» / «Գայլաձուկ» (Շ-310) տիպի սուզանավի հրամանատար։

1941 թվականի հունիսից մասնակցել է գերմանա-խորհրդային պատերազմին։ ԽՄԿԿ(բ) անդամ է 1942 թվականից:

1942 թվականի վերջերին Շ-310 սուզանավով մարտական երկու արշավ է կատարել, խորտակել 1,5 տոննա ջրատարողությամբ «Franz Rudolf» գերմանական փոխադրանավը։ Վերադարձին նրա սուզանավը լրջորեն վնասվել է ստորջրյա ականի պայթյունից, բայց նա կարողացել է անձնակազմի գործողությունները ճիշտ կազմակերպելով ջրի երես դուրս բերել սուզանավը, հաջողությամբ խույս տալ ականային ծուղակներից և հասցնել բազա: 1943 թվականի փետրվարին Եգորովն ուղարկվել է Մախաչկալա տարհանված Կիրովի անվան սուզանավային հրամկազմի ուսումնական ջոկատ՝ սպայական դասընթացների, այդտեղ սովորել է մինչև 1944 թվականի օգոստոսը։ 1944 թվականի դեկտեմբերին նշանակվել է Բալթյան նավատորմի «Մ-90» սուզանավի հրամանատար։ Նրա հրամանատարությամբ անձնակազմը երեք հաջողված մարտական արշավ է իրականացրել:

Պատերազմի ավարտից հետո Եգորովը ղեկավարել է Բալթյան նավատորմի մի քանի սուզանավ։ 1950 թվականի փետրվարին տեղափոխվել է Կամչատկայի ռազմական նավատորմ, որտեղ ղեկավարել է «S-111» (փետրվար - դեկտեմբեր 1950) և «B-12» (1950 թվականի դեկտեմբերից) սուզանավերը, իսկ 1953 թվականի հունվարին նշանակվել է Կամչատկայի նավատորմի 16-րդ սուզանավային դիվիզիայի 92-րդ սուզանավային բրիգադի հրամանատար։

1953 թվականի սեպտեմբերից ղեկավարել է 5-րդ նավատորմի 171-րդ սուզանավային բրիգադը (Նախոդկա նավահանգիստ), 1954 թվականի նոյեմբերից մինչև 1956 թվականի դեկտեմբերը պաշտոնավարել որպես Խաղաղօվկիանոսյան նավատորմի 40-րդ սուզանավային դիվիզիայի շտաբի պետ։

1959 թվականին ավարտել է Վորոշիլովի անվան ռազմածովային ակադեմիան։

1959 թվականի հոկտեմբերին նշանակվել է Խաղաղօվկիանոսյան նավատորմի 8-րդ սուզանավային դիվիզիայի հրամանատար։ 1961 թվականի օգոստոսին, երբ Հյուսիսային նավատորմում սկսվել է սուզանավերի 12-րդ էսկադրիլիայի ձևավորումը, դրա առաջին հրամանատար է նշանակվել դերծովակալ Եգորովը։

1963 թվականի ապրիլից նա պաշտոնավարել է որպես Հյուսիսային նավատորմի շտաբի պետ և հրամանատարի 1-ին տեղակալ, 1967 թվականի հունվարից՝ ԽՍՀՄ ռազմածովային ուժերի գլխավոր հրամանատարի մարտական պատրաստության գծով տեղակալ։

1972 թվականի մայիսի 3-ից մինչև 1977 թվականի հուլիսի 1-ը եղել է ԽՍՀՄ Կարմրադրոշ Հյուսիսային նավատորմի հրամանատարը։

1977 թվականի հուլիսից մինչև 1981 թվականի նոյեմբերը նա ԽՍՀՄ ռազմածովային նավատորմի գլխավոր շտաբի պետն էր և գլխավոր հրամանատարի 1-ին տեղակալը։

1981 թվականի նոյեմբերից մինչև 1988 թվականի նոյեմբերը եղել է ԽՍՀՄ ԴԾԱԱՖ-ի Կենտկոմի նախագահը։ 1980-ականներին անդամակցել է «Սխրանք» հերոսական-հայրենասիրական գրական-գեղարվեստական ալմանախի խմբագրական խորհրդին։

1988 թվականի նոյեմբերից՝ ԽՍՀՄ պաշտպանության նախարարության գլխավոր տեսուչների խմբի ռազմական տեսուչ-խորհրդատու։

1992 թվականի մայիսից անցել է թոշակի: Ընտրվել է պատերազմի և զինվորական ծառայության վետերանների ռուսաստանյան կոմիտեի բյուրոյի անդամ, Սանկտ Պետերբուրգի սուզանավորդերի ակումբի պատվավոր նախագահ։

Մահացել է 2008 թվականի փետրվարի 9-ին: Թաղվել է Մոսկվայի Տրոեկուրովյան գերեզմանատանը։

## Զինվորական կոչումներ
* Դերծովակալ (7.05.1960).
* Փոխծովակալ (16.06.1965).
* Ծովակալ (20.05.1971).
* ԽՍՀՄ նավատորմի ծովակալ (5.11.1973).

## Պարգևներ
мини|300px|աջից|Ռուսաստանի նախագահ Վլադիմիր Պուտինի հետ. 9 մայիսի 2002 թ.
* Խորհրդային Միության հերոսի «Ոսկե աստղ» մեդալ № 11304 (27.10.1978);
* Բարեկամության շքանշան (1.04.1995)
* 2 Լենինի շքանշան (1963, 1978)
* Հոկտեմբերյան հեղափոխության շքանշան (1974)
* 3 Կարմիր դրոշի շքանշան (27.10.1942, 1953, 1968)
* 3 Հայրենական պատերազմի I աստիճանի շքանշան (31.01.1945, 13.03.1945, 11.03.1985)
* Կարմիր աստղի շքանշան (1951)
* «ԽՍՀՄ զինված ուժերում հայրենիքին ծառայելու համար» 3-րդ  աստիճանի շքանշան (1988)
* «Մարտական վաստակի համար» մեդալ (1946)
* «Լենինգրադի պաշտպանության համար» մեդալ (1943)
* ԽՍՀՄ-ի մի շարք այլ մեդալներ
**արտասահմանյան պետությունների պարգևներ**
* Կարմիր դրոշի շքանշան (Մոնղոլիա)
* «Մարտական վաստակի համար» շքանշան (Մոնղոլիա, 1945)
* Պարտիզանական աստղի 1-ին աստիճանի շքանշան (Հարավսլավիա)
* Մոնղոլիայի, Բուլղարիայի, Հունգարիայի, Չեխոսլովակիայի, Լեհաստանի, Կուբայի շուրջ մեկուկես տասնյակ մեդալներ

## Մատենագրություն
* Дважды орденоносное оборонное. Книга о ДОСААФ СССР. — М., 1983.
* Дело всего народа. — М.: ДОСААФ, 1984. (2-е изд. в 1987)
* Фарватерами флотской службы. — М.: Воениздат, 1985.
* Совершенствование управления силами ВМФ в первом периоде войны // Военно-исторический журнал. — 1979. — № 5. — С.24—31.
* Совершенствование управления силами ВМФ во втором и третьем периодах войны // Военно-исторический журнал. — 1980. — № 1. — С.20—26.
* Адмирал флота В. А. Касатонов // Военно-исторический журнал. — 1980. — № 7. — С.90—92.
* Катастрофы предотвратить не удалось. // Военно-исторический журнал. — 1992. — № 3. — С.58—64.

## Ծանոթագրություններ

## Գրականություն
* Герои Советского Союза: Краткий биографический словарь / Пред. ред. коллегии И. Н. Шкадов. — М.: Воениздат, 1987. — Т. 1 /Абаев — Любичев/. — 911 с. — 100 000 экз. — ISBN отс., Рег. № в РКП 87-95382.
* Лурье В. М. Адмиралы и генералы Военно-морского флота СССР: 1946—1960. — М.: Кучково поле, 2007. — 672 с. — 3000 экз. — ISBN 978-5-9950-0009-9.
* 

## Արտաքին հղումներ
* 
* Интервью в «Российской газете»
* Сайт, посвящённый Г. М. Егорову
* Санкт-Петербургский клуб моряков-подводников ВМФ

Կատեգորիա:ԽՄԿԿ 25-րդ համագումարի պատվիրակներ
Կատեգորիա:ԽՄԿԿ 26-րդ համագումարի պատվիրակներ
Կատեգորիա:ԽՄԿԿ 27-րդ համագումարի պատվիրակներ
Կատեգորիա:ԽՍՀՄ ԳԽ 11-րդ գումարման պատգամավորներ
Կատեգորիա:ԽՍՀՄ ԳԽ 9-րդ գումարման պատգամավորներ
Կատեգորիա:Հայրենական պատերազմի 2-րդ աստիճանի շքանշանակիրներ
Կատեգորիա:ՎՀ/թեմա 4